बढ़िया व्यक्तियों की खोज भविष्य में अच्छे संबंध अधिक सरलता से बनाना बात आगे बढ़ाइए उसको अपनी ओर आकर्षित कर लेना फ्रेंडशिप डेवलप करना
इससे पहले कि आप बॉयफ्रेंड पाएँ, आपको कई लोगों से मिलना होगा, मगर डरिए मत, यह उतना भयानक नहीं है जितना आप सोच रही हैं। या तो आप उन्हीं में से किसी लड़के से संबंध बना सकती हैं, जिन्हें आप पहले से जानती हैं, या फिर आप किसी नए व्यक्ति की खोज कर सकती हैं। बस इतना सुनिश्चित करिए कि वह स्मार्ट हो, उसका एक व्यक्तित्व हो, और उसमें वे चीज़ें हों जो आप एक लड़के में देखना चाहती हैं। यह आसान भी है और इसमें मज़ा भी आयेगा, इसलिए परेशान मत हो जाइए! इतना ध्यान रखिए कि जब आप नए लोगों से मिलें तो कहीं वे ढोंगी न हों। सदैव स्वयं ही बनी रहिए!   किसी क्लब, सामूहिक कक्षा या गतिविधि समूह में शामिल हो जाइए। आप अपनी पसंद के किसी खेल में सम्मिलित हो सकती हैं, या किसी पढ़ाई लिखाई के समूह में शामिल हो जाइए। कोई ऐसी चीज़ खोजिए जो कि आपको पसंद हो और बस आपको तुरंत ही ऐसे लोगों से मिलने का अवसर मिलेगा जिनसे आपका कुछ साम्य हो तथा आपको बातें करने का मसाला भी मिल जाएगा। क्लबों में जाइए (अपनी रुचि के अनुसार, वयस्कों के या सभी आयु वालों के क्लब में जाइए) और वहाँ पर लोगों से बातचीत शुरू कर दीजिये। बस सावधान रहिए और व्यावहारिक बुद्धि का उपयोग करिए। इन्टरनेट पर अपनी पसंद का कोई समूह खोज लीजिये। यह किसी शो या गतिविधि के प्रशंसकों का समूह हो सकता है या अनेक खिलाड़ियों वाला विडियो गेम जिसमें आपको मज़ा आता हो। जो भी हो, यह ध्यान रखिए कि आप अपनी व्यक्तिगत जानकारियाँ किसी भी ऐसे व्यक्ति के साथ मत बाँटिए जिसे आप जानती नहीं हों। जब आप एक बार किसी से मिल लेती हैं, तब यह निश्चय करने से पहले कि वे आपके अगले बॉयफ्रेंड हो सकते हैं, उनके बारे में थोड़ा और जान लेना अच्छी बात होगी। आप किसी को भी पूरी तरह से मात्र उसके रंगरूप पर नहीं जांच सकती हैं। यह जानने का प्रयास करिए कि  क्या वह आपके डेट करने के न्यूनतम मानदंडों पर खरा उतरता है। क्या वह मज़ाकिया है? स्मार्ट है? शिष्ट है? निश्चय करिए कि आपके लिए महत्वपूर्ण क्या है और इन चीजों का आकलन  अपनी प्रारम्भिक बातचीत में ही कर लीजिये। यदि वह आपकी कल्पना से बिलकुल ही फर्क दिखता है, तब केवल इसलिए वह स्वीकार्य नहीं होना चाहिए कि वह देखने में अच्छा है। यदि पहले ही उसके गर्लफ्रेंड या  बॉयफ्रेंड हों तो दूसरी लड़की या लड़के की भावनाओं का ध्यान रखते हुये, वहाँ से अलग हो जाना ही उचित है। यह आपके लिए, उसके लिए और उस व्यक्ति के लिए, जिसे वह डेट कर रहा है, लाभकारी है। चूँकि आप नहीं चाहेंगी कि आपके साथ कोई ऐसा करे, इसलिए आप भी ऐसा मत करिए। आस पास के लोगों से पूछिए कि वह कैसा व्यक्ति है। यदि उसके फ्रेंड यह जान कर वास्तव में प्रसन्न होते हैं कि वह संबंध बनाएगा, तब यह एक अच्छी बात है। कॉमन फ्रेंड्स से पूछिए कि वे उसके बारे में क्या सोचते हैं और उसके फ्रेंड और सहकर्मियों से भी उसके बारे में पता करिए। ऐसी व्यक्ति बनिए जिसे डेट करने में अच्छा लगे। यदि आप ऐसे व्यक्ति के रूप में जानी जाएंगी, जिसके साथ डेट करना मज़ेदार होता है, तब भविष्य में बॉयफ्रेंड खोजना कहीं आसान हो जाएगा। मज़ेदार, क्रियाशील और समर्थक बनी रहिए। ऐसी बनिए जिसके साथ रहना अच्छा लगे। ऐसे व्यक्ति के रूप में मत जानी जाइए जो आलोचना करता हो, आलसी हो, और अपने सम्बन्धों में अंकुश रखता हो। ये गुण दूसरों को आपके साथ डेट नहीं करने के लिए प्रेरित करेंगे। अपने बॉयफ्रेंड को थोड़ी जगह दीजिये, उसको स्वयं बना रहने दीजिये तथा स्वयं को चीज़ें करके तथा बाहर आ जा करके बेहतर व्यक्ति बना रहने दीजिये। अपने सामाजिक समूह में यह सुनिश्चित करने का कि आपके साथ कभी कोई डेट न करे, सबसे बढ़िया तरीक़ा है कि आप अपने बॉयफ्रेंड को लगातार धोखा देती रहें या ऐसा लगे कि आप उसे धोखा दे रही हैं। वफ़ादार रहिए और अपना ध्यान उसी पर रखिए। यदि आपको किसी और व्यक्ति के साथ घूमना फिरना या छेड़ छाड़ करनी है तो आप जिस व्यक्ति के साथ डेट कर रही हैं उससे संबंध विच्छेद करने की आवश्यकता है। यदि आप किसी और का साथ चाहती हैं तो यह आप दोनों के लिए उचित नहीं है। यदि आपको ऐसा कोई व्यक्ति मिलता है जिसके साथ आपका बहुत कुछ उभयनिष्ठ है, तब उनसे बाहर घूमने फिरने चलने के लिए कहने में हिचकिचाइए मत। यदि आपको उससे पूछने में इसलिए डर लगता हो कि शायद वह आपको नहीं पसंद करता हो, तब भी पूछिए। यह डरावना लग सकता है परंतु इससे आप घायल नहीं होंगी और अंततोगत्वा आपको इससे कुछ प्राप्त ही होगा। शायद वह भी शर्मीला हो, तब वह तो पूछेगा नहीं, या तो इसलिए कि वह आपको अपने स्तर से ऊंचा समझता हो या इस भय से कि आप उसे ठुकरा देंगी। उसके साथ छेड़ छाड़ करके उसे यह बताइये कि आपकी उसमें रुचि है। बातें करते समय उसकी ओर झुक जाइए, उसे हल्के से यूं ही छू लीजिये, और उसकी प्रशंसा करिए (मगर ईमानदारी से, क्योंकि लोगों को सदैव अंतर पता ही चल जाता है)। यदि कुछ भी काम नहीं करता है और वह अपने से आपको साथ चलने को नहीं कहता है, तो बस आगे बढ़िए और अपनी चाल चल दीजिये। आप उसको हाथ से जाने तो नहीं देना चाहती हैं! एक डेट का विचार अपने अंतर में रखिए (ऐसा कुछ जो उसे पसंद आए) और सीधा जाकर उससे पूछिए। प्रयास करिए कि आप विश्वस्त दिखें, क्योकि अधिकांश लोग इससे आकर्षित होते हैं। हर व्यक्ति ऐसे किसी के साथ होना चाहता है जो उसे बेहतर बना सके। इससे हमें अपने बारे में अच्छा लगता है और हमें पुनः यह आश्वासन मिलता है कि यदि हम प्रयास करें तो अच्छे बन सकते हैं। उस व्यक्ति को वह सब करने की प्रेरणा तथा मौक़ा देकर, जिन्हें वह पसंद करता है, उस व्यक्ति का सर्वश्रेष्ठ प्रारूप बनने का अवसर दीजिये। याद रखिए: न तो उसे नीचा दिखाइए, न अनचाही सलाह या मदद दीजिये, और न ही उसे वह बनाने का प्रयास करिए जो आप उसे बनाना चाहती हैं। उसे अपना सर्वश्रेष्ठ प्रारूप बनने में मदद करने का अर्थ यह है कि आप उसकी सहायता वह बनने में कर रही हैं जो वह चाहता है, न कि उसको वह बनाने में जो आप चाहती हैं। जब वह गलत या बुरा काम करे तब भी उसकी कर्कश आलोचना मत करिए। इससे उसे बहुत बुरा लगेगा और जब भी वह आपके साथ होगा तब उसे बुरा लगता ही रहेगा। इसके स्थान पर, जब वह ऐसा कुछ करे जो कि आपको न पसंद हो, तब अपने उदाहरण से उसे यह दिखाने का प्रयास करिए कि बेहतर राह क्या हो सकती थी। आप निश्चय ही उसे तब बता सकती हैं जब आपको उसकी की हुयी कोई चीज़ पसंद नहीं आए, परंतु न तो इसमें बहुत कुत्सित हो जाइए और न ही नियंत्रण अपने हाथ में ले लीजिये, उसकी सहायता करिए कि वह कैसे अच्छी राह के लिए बदल सकता है।  यदि उसके अंक कम आते हैं तथा उसे स्कूल में संघर्ष करना पड़ता है, तब साथ पढ़ने का समय निकालिए और जिन विषयों में आप उससे बेहतर हों उनमें उसे पढ़ाइये। उसके लिए, उसका काम मत करिए, परंतु उसे यह एहसास करने में सहायता करिए कि उससे वह सब हो सकता है और उसमें पढ़ाई की अच्छी आदतें विकसित कराइए। यदि उसे नौकरी खोजनी या बनाए रखने में समस्या होती है तब यह दिखाकर उसकी सहायता करिए कि कार्य करने की अच्छी आदतें क्या हो सकती हैं या नौकरी ढूँढने में उसकी सहायता करिये। रेज़्यूमे लिखने या विकसित करने वाली कार्यशालाओं में साथ जाने की पेशकश करिए, उसके साथ इस विषय में बातें करिए कि कैसे वह अपने काम में और आनंद लेना सीख सकता है या ऐसा कार्य ढूँढने में उसकी सहायता करिए जिसके लिए प्रतिदिन जाने में उसकी रुचि हो। यह बहुत महत्वपूर्ण है कि सार्वजनिक रूप से या उसके मित्रों और परिवार के बीच में उसकी आलोचना न की जाये। उसे दिखाइए कि व्यक्ति के तौर पर आप सर्वश्रेष्ठ तभी होती हैं, जब वह आसपास होता है। उसे दिखाइए कि वह आपको बेहतर व्यक्ति बना देता है। जैसे कि आप यह देखने का प्रयास करती हैं कि जब वह आपके साथ हो तब एक बेहतर व्यक्ति हो, उसी प्रकार से वह भी यही प्रयत्न करता है कि जब आप उसके साथ हों तब बेहतर हों। ऐसी चीज़ों में लगे रहिए जो आपको पसंद हों और जिनसे वह आपके जीवन का एक भाग महसूस कर सके। आपको अपने बारे में जो चीज़ें पसंद नहीं हैं, उनको बदलने के संबंध में उसकी सलाह मांगिए। उसको दिखाइए कि आप शारीरिक और मानसिक रूप से स्वतंत्र हैं। आपको अपने सभी कामों के लिए उसकी आवश्यकता नहीं है (हालांकि उसे ऐसा लगना चाहिए कि वह कभी कभी आपकी मदद कर सकता है) तथा आप अपने लिए सोच सकती हैं। इससे उसकी नज़रों में आप की छवि एक ऐसे पूर्ण रूप से विकसित रुचिकर व्यक्ति के रूप में, होती है, जिसकी अपनी मान्यताएँ भी हैं। उसे साथी चाहिए, कोई मोम की गुड़िया नहीं। अपनी पसंद और नापसंद के विषय में पूरी तरह से ईमानदार बने रहने में, कभी भी हिचकिचाइए मत। विभिन्न मसलों पर उसको अपने अभिमत की जानकारी दीजिये और जो भी कुछ वह कहे, आँखें बंद करके उससे सहमत मत हो जाइए। उसको ऐसा मत महसूस करवाइए कि उसे अपना सारा समय बस आपके साथ ही बिताना है। ऐसा मत कर दीजिये कि उसको अपने सप्ताहांत के कार्यक्रमों की जानकारी के लिए आपके पास आने की आवश्यकता पड़े। अपनी पसंद की चीज़ें करके और अपने दोस्तों के साथ समय बिता कर उसको अपनी मनपसंद चीज़ें करने और अपने मित्रों के साथ समय व्यतीत करने की प्रेरणा दीजिये। अनेक लोग सम्बन्धों को बनाने से इस कारण से भी बचते हैं क्योंकि उन्हें लगता है कि वह एक पिंजड़ा होता है या उसके कारण वे मनपसंद चीज़ें नहीं कर पाते हैं। उसे दिखाइए कि यदि वह आपके साथ होगा, तब यह स्थिति नहीं होगी। : यदि आप नहीं बनेंगी तब आपको पता कैसे चलेगा कि आप जो भी हैं उसी के लिए आपको पसंद करता है अथवा नहीं? यदि आप वह बनने का प्रयास कर रही हैं जो आप नहीं हैं, तब तो आप जब भी उसके आसपास होंगी तब आप असहज ही रहेंगी और आप तो नहीं चाहेंगी कि ऐसा हो। यदि आप उसके आस पास रहने पर असहज हो जाती हैं, तब तो शायद उससे बात करना कठिन होगा और यदि आप उससे बात नहीं कर पाएँगी तो संबंध बनाए रखना भी कठिन हो जाएगा। अपने नए फ्रेंड को हड़बड़ी मत करवाइए, परंतु याद रखिए कि यदि वह आपको इसलिए नहीं पसंद करता है कि आप आप ही हैं, तब उसको प्राप्त करने में समय मत व्यतीत करिए। जाइए और किसी और को बॉयफ्रेंड बनाने के लिए खोजिए। यह मत आशा करिए कि वह तुरंत ही आपका बॉयफ्रेंड बन जायेगा – उसे समय दीजिये और एक दूसरे को अधिक जानिए। शुरू में घूमिए फिरिए और थोड़ी बातचीत करिए, उसके बाद अक्सर साथ रहना शुरू कर दीजिये। एक दूसरे को कुछ जगह देने का भी ध्यान रखिए। आमतौर पर यदि आप दोनों में ख़ूब बनती है तथा आपको साथ रहने में आनंद भी आता है, तब फ्रेंडशिप अपने आप विकसित होकर अधिक मुलाक़ातों की ओर बढ़ जाएगी। प्रयास करिए कि ऐसा न लगे कि आप अत्यंत व्यग्र हैं: शुरुआती कुछ मुलाक़ातों में ही आपको यह निश्चय करने की आवश्यकता नहीं है कि क्या वही आपका होने वाला पति है। जब आप उससे बात करें तब याद रखिए कि आप स्वयं ही बनी रहें। यह विशेषकर तब महत्त्वपूर्ण है जबकि वह ऐसा व्यक्ति हो जिसके निकट अन्य लोग भी पहुँचते हों। आपका फ़र्क रहना इसलिए भी महत्त्वपूर्ण है जिससे आप बिलकुल अलग दिखेंगी। भीड़ में से एक मत बन जाइए। ऐसे लोगों में से एक मत बनिए जो उसका पीछा केवल उसकी सुंदरता के लिए कर रहे हों। अलग, मज़ेदार तथा मोहक बनी रहिए! इसका अर्थ है कि चीज़ों को थोड़ा धीरे चलने देना और उसे अपनी पहचान करने का अवसर देना। केवल इसलिए कि आप फ़र्क दिखना चाहती हैं या इसलिए कि शायद वह उनको पसंद करे, अपने ऊपर ऐसी चीज़ें करने का दबाव मत डालिए, जिनमें आपको मज़ा नहीं आता हो। आराम से आगे बढ़िए और स्वयं ही बने रहिए! यदि वह व्यक्ति वास्तव में डेट करने लायक़ है, तब उसके लिए सीमा के अंदर रहने वाला व्यक्ति ठीक होगा। साथ ही यह भी ध्यान रखिए कि नई चीज़ों का परीक्षण करने में भय नहीं लगना चाहिए। क्या वह ऐसा संगीत सुनता है जो कि आपने पहले नहीं सुना है या कभी सुनने का प्रयास नहीं किया है? एक बार प्रयास करिए, शायद आपको पसंद आए। यदि आपने प्रयास तो किया और वास्तव में एक राय भी बना ली है, चाहे वह (सम्मानपूर्वक) उसकी राय से फ़र्क ही क्यों न हो, इससे कम से कम आपको बात करने के लिए तो कुछ न कुछ मिलेगा ही। न तो स्वयं को बंद कर लीजिये और न ही अप्राप्य बनी रहिए। ऐसा समय अलग निकाल लीजिये जब उसको पता हो कि आपके पास उसके साथ घूमने फिरने का समय है और उसे बता दीजिये कि बाहर चलने में साथ देने के लिए आप तैयार हैं। मुस्कुराइए और नज़रें मिलाइये। भयावह, असभ्य या नाराज़ मत दिखिए। इससे ऐसा लगेगा कि आप उसके साथ बात चीत नहीं करना चाहतीं और यह भयभीत करने वाला होता है।  यदि वह आपके साथ लंच करना चाहे तो उसे बताइये कि आपके निकट एक सीट खाली है। जब आप एक दूसरे को देखें, चाहे कमरे में या दोस्तों से बात करते हुये, तब मुस्कुराइए और उसकी ओर देखकर हाथ हिलाइए। अन्य लोगों से भी शिष्ट रहिए। उसको दिखाइये कि आप ऐसी व्यक्ति हैं जिससे सब लोग आ कर बातें करना चाहते हैं। लोगों के साथ शिष्ट बनी रहिए, उनकी प्रशंसा करिए, उनसे असभ्य व्यवहार मत करिए और आमतौर पर दिखाइए कि यदि वे आपसे बातें करना चाहेंगे तो आप उन्हें खा नहीं जाएगी। उससे बातचीत करना महत्त्वपूर्ण है। जब आप एक दूसरे से मिलें तब उससे बातें करिए और एक दूसरे से अक्सर बातें करते रहने का कोई न कोई कारण भी खोज निकालिए। आप जितना अधिक बातें करेंगे उतने ही निकट आएंगे और यह फ्रेंडशिप को बढ़ाने का एक बढ़िया तरीक़ा है जिससे कि वह किसी और चीज़ में भी विकसित हो सके। जब आप फ्रेंड बनते हैं, तो यह सुनिश्चित करिए कि आप अच्छे फ्रेंड बनें। एक दूसरे का साथ दीजिये और आनंद लीजिये। ऐसा व्यक्ति बनिए जिस पर वह विश्वास कर सके और जिसकी प्रशंसा कर सके। अधिकांश व्यक्ति ऐसे लोगों को डेट करना पसंद करते हैं जिनके साथ उनकी बहुत सी चीज़ें समान हों, न कि केवल “संबंध” वाली बात हो। घनिष्ठ फ्रेंड बनने से उसके साथ बातचीत करने में आसानी होती है और उसे यह जानने का अवसर मिलता है कि आपको साथ रखने से उसे क्या प्राप्त होगा। यह जानिए कि व्यक्ति के तौर पर वह कैसा है। इससे आपको पता चलेगा कि क्या वह ऐसा व्यक्ति है जिस पर आप अपनी भावनाओं का निवेश करना चाहेंगी। उसके बारे में आपको सब कुछ पसंद आए यह आवश्यक नहीं है, परंतु आपको अपनी नापसंदगियों को स्वीकार करना होगा और उनकी आलोचना नहीं करनी होगी। आप लोगों को बदल नहीं सकती हैं, इसलिए महत्त्वपूर्ण यह है कि वह जैसा है, उसे वैसा ही पसंद किया जाये। राजनीति, धर्म, अपने बचपन और परिवार और साथ ही स्कूल के अपने अनुभव और भविष्य से होने वाली आपकी आशाओं के बारे में बातें करने से आपको बहुत कुछ यह पता चलेगा कि व्यक्ति के रूप में वह कैसा है। उसे पता चलने दीजिये कि आप उसके व्यक्तिगत जीवन में रुचि रखती हैं, परंतु उसके निजी जीवन में दखलंदाज़ी मत करिए। यह महत्त्वपूर्ण है कि आप दोनों में कुछ तो ऐसी समान चीज़ें हों जिसमें मज़ा आता हो (जिससे आपको जुड़ने में मदद मिले) परंतु यह भी एक बढ़िया बात होगी यदि आप में कुछ फ़र्क हो (ताकि आप एक दूसरे को चुनौती दे सकें और अपनी विचार क्षमताएँ बढ़ा सकें)। बातें करिए और पता लगाइये कि आप दोनों में क्या समानताएँ हैं। यह पता लगाने का प्रयास करिए कि आमतौर पर क्या वह सम्बन्धों के लिए उपलब्ध है। शायद उसकी नज़र पहले ही किसी और पर हो। शायद हाल ही में उसका कोई भीषण संबंध विच्छेद हुआ हो और अभी वह डेटिंग के लिए उपलब्ध न हो। आपको उसका, उसकी भावनाओं का और वह जिस स्थिति में है उसका सम्मान करना होगा तथा यदि अभी वह संबंध बनाने की स्थिति में नहीं है तब ज़बर्दस्ती नहीं करनी होगी।  ऐसी जानकारी, बिना उससे पूछे प्राप्त कर पाना कठिन होता है। आस पास से पता करने के पुराने तरीके का प्रयोग करके देखिये। आपसी मित्रों के पास अधिक जानकारी उपलब्ध हो सकती है। संभव है कि उसके फ्रेंड यदि यह चाहते हों कि वह पुनः संबंध बनाए और आपको भी वे ठीक समझते हों, शायद सहायता करने को भी इच्छुक हो जाएँ। यदि आप उसके साथ डेटिंग करने की सोच रही हों तो ध्यान रहे कि आप फ्रेंडशिप जोन (friendship jone) में ही फँस कर न रह जाएँ, हालांकि इसमें कोई दो-राय नहीं है कि पुरुष मित्र बहुत बढ़िया भी हो सकते हैं! जिन व्यक्तियों में आपकी रुचि हो उनके साथ थोड़ी छेड़ छाड़ करना महत्त्वपूर्ण है। हर व्यक्ति के साथ छेड़ छाड़ मत करिए अन्यथा आपकी बदनामी हो सकती है।
नए लोगों से मिलिये: उनको थोड़ा जान लेने का प्रयास करिए: यह अच्छी तरह से जान लीजिये कि वह पहले ही से किसी के चक्कर में तो नहीं है: पता करिए कि लोग उसके बारे में क्या सोचते हैं: अच्छी साथी बनिए: आलोचनात्मक, आलसी और अंकुश रखने वाली मत बनिए: अपने बॉयफ्रेंड को धोखा मत दीजिये: पहली बाज़ी खेलने में हिचकिचाइए मत: उसके साथ छेड़ छाड़ करिए: उसे डेट पर साथ चलने को कहिए: उसको अपना सर्वश्रेष्ठ बनने का अवसर दीजिये: उसे सुधारने के लिए अपने उदाहरण द्वारा सहायता दीजिये: स्वयं को सर्वश्रेष्ठ बनने की अनुमति दीजिये: अपनी स्वतन्त्रता दिखाइए: उसकी स्वतन्त्रता को अभिप्रेरित करिए: स्वयं ही बने रहिए धीरे धीरे करिए: उसे दिखाइये कि आप फ़र्क हैं: प्राप्य बनी रहिए: उससे बातें करिए: अच्छे फ्रेंड बनिए: एक दूसरे को जानिए: देखिये आप दोनों में उभयनिष्ठ क्या है: पता लगाइये कि उसकी स्थिति क्या है:
https://www.wikihow.com/Get-a-Boyfriend https://www.wikihow.com/Get-a-Boyfriend https://www.wikihow.com/Get-a-Boyfriend https://www.wikihow.com/Get-a-Boyfriend https://www.wikihow.com/Get-a-Boyfriend
Looking for Great Guys Making Connections in the Future Making a Move Making Him Fall for You Developing Your Friendship